open-index/open-wikipedia-markdown huggingface dataset:
RegnCon

Spillforeningen **RegnCon** ( i Enhetsregisteret) er en demokratisk medlemsorganisasjon og arrangerer blant annet den årlige spillfestivalen **RegnCon** i Bergen.  Foreningen ble stiftet høsten 1991 av blant andre Heikki Holmås, og dens aktivitet «retter seg først og fremst mot rollespill, avanserte brett- og miniatyrspill og samlekortspill». **RegnCon** er medlem av Hyperion, en paraplyorganisasjon for fantastiske fritidsinteresser i Norge.

Festivalen har årlig ca. 200 medlemmer, og avholder både premierte konkurranser samt en mengde frispilling. Festivalen varer i 3 dager (fredag til søndag), og man kan spille 24/7.

## RegnCons ledere
* 1991–1993 Heikki Holmås – Leder for RegnCon 1 og RegnCon 2
* 1993–1994 Erik Fossen – Leder for RegnCon 3
* 1994–1995 Jardar Øye Otre – Leder for RegnCon 4
* ...
* 2009–2010 Ida Vania Xayide Skirbekk – Leder for RegnCon 17 og 18
* 2011–2012 Frank Wisnes – Leder for RegnCon 19

## Referanser


## Eksterne lenker
* RegnCons hjemmesider
Erik Fossen

**Erik Fossen** (født 1974) er journalist hos *[[Bergens Tidende]]*. Han opptrer som country-musiker under navnet **Unknown Joe**.

Han har skrevet boka *Marco – ildsjel og forbilde* om Marco Elsafadi (Vigmostad Bjørke 2015).

## Diskografi
* *My Secret Lookalike*, Galant Records (2004)
* *Everyone Is A Loan*, Galant Records (2011)

## Referanser


## Eksterne lenker
* Unknown Joes Myspaceside
Romulus Vulpescu

**Romulus Vulpescu** (født 5. april 1933 i Oradea, død 18. september 2012 i București) var en rumensk dikter, prosaforfatter, oversetter og politiker.

Etter at han gikk på *Sf. Andrei*-barne- og ungdomskolen (1939 - 1948), gikk han på *Gh. Șincai*-gymnaset (1948 - 1951), de siste to årene på kveldskole, ettersom han samtidig gikk på en yrkesskole om dagen (1950 - 1951) og ble utlært dreier.

Deretter studerte han på Universitetet i București, Fakultetet for rumensk språk og litteratur, som han ble ferdig med i 1955.

Etter at han ble ferdig med studiene, ble han ansatt i redaksjonen i *Editura de Stat pentru Literatură şi Artă* (1955 - 1960), *Editura pentru Literatură Universală* (1961 - 1964) og litteraturtidsskriftet *Luceafărul* (1964 - 1965). Han var også litteratursekretær og assisterende direktør for *Barbu Delavrancea*-teateret (1967 - 1969) og museolog ved *Det rumenkse litteraturmuséet.* Mellom 1973 og 1989 var han sekretær for Den rumenske forfatterforeningen, og mellom 1990 og 1991 var han direktør av *Teatrul Mic* i București.

I perioden 1990-1992 satt han i det rumenske Senatet for Frontul Salvării Naționale. Mellom 1994 og 1998 var han medlem av Romanias kringkastingsråd. Mot slutten av livet var han medlem av det ultranasjonalistiske partiet România Mare.

Han var gift med forfatteren og oversetteren Ileana Vulpescu (f. 1932), som han hadde en datter med, Ioana (d. 2012).

## Dikt
* *Poezii*, 1965
* *Romulus Vulpescu și alte poezii*, 1970
* *Arte & meserie*, 1979
* *Versuri* (1948–1993) 
* *Carolina María de Jesús, Strada A, nr. 9* (brasiliansk prosa), 1962  

## Prosa
* *Proză – Exerciții de stil* (prosa og teaterstykker), 1967
* *Procesul Caragiale-Caion* (teater-dokument), 1973 
* *Armura noastră* – bok (30 dikt), LP-plate, "Electrecord", 1986 
* *Hîncu – ba!* (două volume de polemici, de opinii și de controverse: Zodia Cacealmalei si Praznicul pușlamalelor), 2002 
* *Vraiștea*, dikt, 2004

## Oversettelser
* François Villon, *Opurile magistrului*, 1958
* Marcos Ana, *Rădăcinile zorilor (spanske dikt), 1961
* [[François Rabelais]], *Gargantua*, 1963 
* Gargantua și Pantagruel, 1968
* *Poeți ai Pleiadei*, 1965 
* [[Dante Alighieri]], *Vita Nuova*, 1971
* [[Alfred Jarry]], *Ubu (marea gesta)*, 1969
* *Aucassin și Nicoleta*, 1974
* [[Karl 1., hertug av Orléans|Charles d'Orléans]], *Dikt*, 1975 
* *Pleiada* (tospråklig utgave), 2001
* François Villon (og anonyme diktere), *Deocheatele*, 2005

== Film ==
* *Ultima frontieră a morții'' (1979), skuespiller

## Referanser


## Eksterne lenker
*
Vestoppland fengsel

**Vestoppland fengsel** er et fengsel med to avdelinger, en i Gjøvik og en i Valdres. De to fengslene ble slått sammen 1. januar 2008. Pr. 2008 hadde fengselet en total kapasitet på 42 plasser og er underlagt Kriminalomsorgens region øst.

## Vestoppland fengsel, Gjøvik avdeling
Vestoppland fengsel, Gjøvik avdeling, tidligere Gjøvik fengsel, er et høysikkerhetsfengsel i Gjøvik. Adressen er Skolegata 1.

## Vestoppland fengsel, Valdres avdeling
Vestoppland fengsel, Valdres avdeling, tidligere Vestre Slidre fengsel, er et fengsel med lavere sikkerhetsnivå som ligger i Vestre Slidre.

## Eksterne lenker
* Kriminalomsorgens presentasjon av Vestoppland fengsel, Valdres avdeling
Karmøytunnelen

**Karmøytunnelen** er en undersjøisk tunnel som inngår i T-forbindelsen. Tunnelen går under Karmsundet og Førresfjorden, og har i tillegg en tunnelarm på  meter opp til øya Fosen. Der tunnelarmene møtes er det bygget en rundkjøring inne i fjellet. Tunnelen var inntil Ryfylketunnelen åpnet i 2019 den lengste undersjøiske veitunnelen i Norge.

Samlet lengde på den undersjøiske tunnelen og tunnelarmen opp til Fosen er 8,9&nbsp;km.

Anleggsarbeidet startet september 2009 og 8. juni 2011 var det gjennomslag i tunnelen. Den var planlagt åpnet for trafikk 29. mai 2013, men åpningen ble utsatt til 5. september 2013.

## Referanser


## Eksterne lenker
*
Mark Mancina

**Mark Mancina** (født 1957) er en amerikansk komponist, mest kjent for sitt arbeide med filmmusikk. Han har samarbeidet en del med musikeren Trevor Rabin, progressiv rock-bandet Emerson Lake and Palmer, samt med sangeren, trommeslageren og skuespilleren Phil Collins. I 1991 var han også med-produsent på Yes-albumet *[[Union (album)|Union]]*. 

## Filmmusikk (utvalg)
* *[[Vaiana]]* (2016)
* *Camille* (2007)
* *[[August Rush]]* (2007)
* *[[Shooter (film)|Shooter]]* (2007)
* *[[Asylum (2005)|Asylum]]* (2005)
* *[[The Haunted Mansion]]* (2003) 
* *[[Min bror bjørnen]]* (2003) 
* *[[Training Day]]* (2001) 
* *[[Tarzan (film, 1999)|Tarzan]]* (1999)
* *[[Speed 2: Cruise Control]]* (1997)
* *[[Con Air]]* (1997)
* *[[Moll Flanders (film)|Moll Flanders]]* (1996)
* *[[Twister]]* (1996)
* *[[Bad Boys (soundtrack)|Bad Boys]]* (1995)
* *[[Leiemordere]]* (1995)
* *[[Speed]]* (1994)
* *[[Space Mutiny]]* (1988)
* *[[Criminal Minds]]*

## Referanser


## Eksterne lenker
* 
* 
*
Steve Porcaro

**Steven Maxwell Porcaro** (født 2. september 1957 i Hartford, Connecticut) er en keyboardist og komponist mest kjent som et av originalmedlemmene i pop- og rock-bandet Toto. Han er bror til Mike Porcaro og Jeff Porcaro, begge avdøde.

Steve Porcaro skrev låten «Takin' It Back» som finnes på Totos debutalbum, samt låtene «It's a Feeling» på albumet *Toto IV, *«Lea» på albumet *Farenheit og "The Little Things" på albumet Toto XIV.*. Han skrev også låten «Human Nature» som finnes på Michael Jacksons album *[[Thriller (album)|Thriller]].

Dessuten har Porcaro arbeidet sammen med Toto i forskjellige roller, som blant annet arrangør og komponist, og som musiker uten å være fast medlem av bandet. Han er også [[studiomusiker]] og har jobbet med for eksempel [[Yes]], [[Jefferson Airplane]] og [[Chris Squire]]. Han var også medlem av Squires kortlivede solo-band *The Chris Squire Experiment''. 

## Referanser


## Eksterne lenker
* 
* 
* 
* 
* TOTO-Hydrasolation — Le site Web des Fans de TOTO (på fransk)
Hipgnosis

**Hipgnosis** var en britisk grafisk designer-gruppe som spesialiserte seg på kreative platecovere for kjente band som for eksempel Pink Floyd, Genesis, Led Zeppelin, 10CC og The Alan Parsons Project. Hipgnosis besto hovedsakelig av Storm Thorgerson, Aubrey Powell og senere Peter Christopherson. Hipgnosis avsluttet virksomheten i 1983, men Thorgerson arbeidet frem til han døde i 2013 med å lage platecovere i samme stilen.

Hipgnosis' stil var hovedsakelig abstrakte og absurde fotografier av ordinære personer og gjenstander i en ekstraordinær setting. Eksempler er blant annet Pink Floyds *[[Meddle]]* der et nærbilde skal forestille lydbølger som går inn i et øre, og *[[Wish You Were Here (Pink Floyd-album)|Wish You Were Here]]*, der to dresskledde personer håndhilser mens den ene av dem står i flammer.

## Liste over platecovere av Hipgnosis

## Eksterne lenker
* Pink Floyds «Hvem er Hvem»
* En liste over Hipgnosis-verk
* Storm Thorgersons offisielle nettsted
Anna Roos

**Anna Roos** (født 1961) er en svensk biolog, forfatter og fotograf.

Anna Roos arbeider som forsker og foreleser på Naturhistoriska riksmuseet i Stockholm. Hennes spesialområder er sel, oter og miljøgifter. Foruten artikler i ulike tidsskrifter har hun skrevet flere bøker.

## Bibliografi
* *Sälliv* 2000
* *Vem är pastejtjuven* 2002
* *Hos djuren på Skansen*, Natur och Kultur 2002
* *Daniel och sälarna* 2004
* *Så lever ekorren* 2005

## Priser og utmerkelser
* Årets Pandabok (barneboksklassen) 2001

## Referanser
Fartsholder

:*For fartsholder, også kalt «hare», innen sport, se [[fartsholder (sport)]]*
**Fartsholder** (engelsk *cruise control*, *speed control* eller *autocruise*) betegner en teknologi som automatisk kontrollerer og regulerer et kjøretøys hastighet. 

En **adaptiv fartsholder** er en type fartsholder som ved hjelp av elektronisk avstandsmåling justerer ned hastigheten dersom man kommer for nært bilen foran.

## Funksjon
Ved å øke eller redusere drivstofftilførselen sørger denne teknologien for at kjøretøyet opprettholder den hastigheten det hadde da funksjonen ble aktivert. 

## Betjening
Fartsholderen styres med en hendel som vanligvis sitter på rattstammen. Når fartsholderen er aktivert, kan den valgte hastigheten finjusteres i små intervaller opp og ned ved hjelp  av knapper eller ved å bevege hendelen. Funksjonen overstyres automatisk når føreren tråkker på bremsepedalen, gasspedalen eller clutchpedalen (biler med manuell girkasse). Den kan også kobles ut manuelt. Om føreren øker hastigheten, f.eks i forbindelse med en forbikjøring, gjenopptar fartsholderen den innstilte hastigheten når gasspedalen slippes. Enkelte typer har tilsvarende funksjon også etter bremsing.

## Bruk
Fartsholder er spesielt nyttig og komfortabelt ved langkjøring på gode veier. Føreren slipper både å holde benet på gasspedalen og å holde kontinuerlig øye med speedometeret. Den er ikke like godt egnet på småveier som krever aktiv fartstilpasning hele tiden. I dag er fartsholder gjerne standardutstyr på personbiler, lastebiler og busser.
Rutina Wesley

**Rutina L. Wesley** (født 1979 i Las Vegas i Nevada) er en amerikansk skuespiller. 

Rutinas mor, Cassandra Wesley, var en showdanser og hennes far, Ivery Wheeler en stepper og musiker. Wesley selv har en bachelorgrad fra The Juilliard School i New York, i drama&shy;avdelingen, hvor hun gikk ut i 2005. Wesley er gift med skuespilleren Jacob Fishel.

## Filmografi
* *[[The Vertical hour]]* (Broadway) (2006 – 2007)
* *[[How She Move]]* – Raya Green (2008)
* *[[True Blood]]* – Tara Thornton (2008 – 2014)

## Referanser


## Eksterne lenker
* 
*  Rutina Wesley: Flesh and Blood in a Town of Vampires hos The New York Times
Moldegaard

**Moldegaard** er en eiendom i Os utenfor Bergen.

Den tilhørte tidligere statsminister Johan Ludwig Mowinckel. Mowinckel overtok eiendommen fra sin far Johan Anton Wilhem Mohr Mowinckel i 1918. Johan Ludvigs barnebarn, Johan Reksten (1948–2017), overtok gården i 1972. Eiendommen inkludert gårdstunet og parken ble først bygget i 1885 og senere påbygget/ombygget i 1900, 1918, 1927, 1951, 1972, 1975 og 1997.

Eiendommen på ca. 1.200 mål består av elleve bygninger og eies i dag av familien Mowinckel Reksten. Beskjeftigelsene er restaurantdrift (Stallmestergaarden), hestesenter (stall Moldegaard) og kvegdrift. Moldegaard park stod ferdig i 1905, skapt av hagearkitekten Ingolf Eide. Det gamle hovedhuset ble tegnet av arkitekten Peter Blix og senere ombygget i 1925 sammen med resten av gårdsbygningene av arkitekten Ole Landmark.

Under andre verdenskrig ble gården rekvirert av tyskerne og var fra 1943 til 1945 underlagt *[[Lebensborn|Abteilung Lebensborn]]*.

I perioden 1946–64 var det gamle hovedhuset base for statens læreskole for husstell, som senere flyttet og ble til Bergen lærerskole i nybygget på Landås i Bergen.

Det gamle hovedhuset ble revet i 1965 og et nytt hovedhus oppført ved dammene. I april 1985 kjøpte Tomm Berntsen Moldegaard av Rekstenboet for 2,9 millioner kroner.

## Referanser


## Eksterne lenker
* 
* Moldegaard i Store norske leksikon
Huineng

**Dajian Huineng** eller **Huineng** (kinesisk: 慧能 eller 惠能; pinyin: *Huìnéng*; japansk: *Daikan Enō*; koreansk: *Hyeneung*, født 638 i Xing i Guangdong i Kina, død 713) var en kinesisk munk og chanmester. Han er **den sjette patriark** og samtidig den siste offisielle patriark; senere fulgte det en rekke uoffisielle «patriarker» innen forskjellige skoleretninger av chan-buddhismen. Mange legender er knyttet til hans navn.

Etter farens tidlige død skal gutten fra ung alder av ha samlet ved for å støtte opp om familiens livsunderhold, og lærte verken å lese eller å skribe. Da han en dag leverte brensel til et herberge fikk han høre en gjest resitere fra Diamantsutraen. Dette ble hans oppvåkningsopplevelse. Han sørget for at moren ble vel tatt hånd om av andre, og brøt opp mot nord for å bli disippel under en buddhistisk læremester. Han ble opptatt i Hongrens  kloster, og ble der satt til kjøkkentjeneste. Etterhvert manifesterte han sin innsikt i livets hemmeligheter, og ble selv en stor åndelig leder. 

Huineng regnes som en av de aller viktigste av de tidlige chan-læremestre. Det ble sagt om ham at han gikk inn for en direkte og umiddelbar tilnærming til buddhistisk praksis og opplysning, og anses som grunnlegger for den sørlige skole  («brå opplysning»;  頓教).  

Han gjelder som forfatter av *[[plattformsutraen]]* (六祖壇經). Den inneholder også selvbiografiske opplysninger.

Hans fremste disipler var Nanyue Huairang, Qingyuan Xingsi, Nanyang Huizhong, Yongia Xuanjue og Heze Shenhui.

## Referanser


## Litteratur
* Heinrich Dumoulin: *Der Erleuchtungsweg des Zen im Buddhismus*. Frankfurt a.M. 1976.
* Gao Xingjian: *Snø i august*, teaterstykke, 1997
* Hui Neng (Wei Lang): *Das Sutra des sechsten Patriarchen*. O.W. Barth Verlag (oder Origo Verlag)

## Eksterne lenker
* Bilder av Huinengs tempel og mumie
* fler ebilder av Huineng-mumien
* Legends in Chan:the Northern/Southern Split, Hui-neng and the Platform Sutra
* Plattformsutraen 
* The Platform Sutra of the Sixth Patriarch: the text of the Tung-Huang Manuscript translated by Philip B Yampolsky (introduction and notes omitted)
* Hui Neng Page
Jan-Gunnar Winther

**Jan-Gunnar Winther** (født 21. juni 1962) er en norsk hydrolog og polarforsker. Han er direktør for Senter for hav og Arktis ved Universitetet i Tromsø – Norges arktiske universitet. og har tidligere vært prorektor for forskning og utvikling ved UiT (2023-2025) og direktør ved Norsk Polarinstitutt (2005-2017).

Winther er sivilingeniør innen bygningsteknologi fra Norges tekniske høgskole i 1987. I 1993 tok han doktorgrad i polar hydrologi samme sted, etter et studieopphold ved University of British Columbia i Canada. Han ble ansatt ved Norsk Polarinstitutt i 1994, der han var direktør fra 2005-2017. Fra 2018 til 2023 ledet Winther et regjeringsoppnevnt senter for hav og Arktis under Nærings- og fiskeridepartementet. Winther har jobbet seks år i SINTEF som forsker, har hatt professorat ved Universitetssenteret på Svalbard og École Polytechnique Fédéral de Lausanne (EPFL), og gått på Forsvarets høgskole i 2003 og 2013. Han har vært nestleder for «ekspertgruppen for nordområdene», nedsatt av Jens Stoltenbergs andre regjering.

Han var ekspedisjonsleder for den norsk-amerikanske sydpolsekspedisjonen 2007–09 under Det internasjonale polaråret. Winther var initiativtaker til etableringen av Nansen-Amundsen-året 2011, nedsatt av Regjeringen. Han deltok i jubileumsekspedisjonen til Sørpolen i 2011 sammen med Stein P. Aasheim, Harald Dag Jølle og Vegard Ulvang. Ekspedisjonen fulgte samme rute som Roald Amundsens ekspedisjon i 1911-12 og nådde polpunktet akkurat 100 år etter Amundsen som en del av markeringen av Nansen-Amundsen-året 2011. I 2013 ledet Winther *International Nansen Memorial Expedition* fra Arkhangelsk til Jenisej ombord det russiske forskningsfartøyet *RV Professor Molchanov*. Winther deltok på vegne av Norge i den olympiske fakkelstafetten for OL i Sotsji 2014 da den besøkte Nordpolen i oktober 2013.. Winther var initiativtaker til Grunnlovsseilasen. Skonnerten Anna Rogde seiler fra Hammerfest til Oslo under Grunnlovsjubileet i 2014 for å markere betydningen og mulighetene for kyst-Norge, både i et historisk og framtidsrettet perspektiv . Winther tok initiativet til innfrysningen av forskningsskipet Lance i Polhavet i 2015. 

Winther har publisert 70 vitenskapelige artikler, skrevet 200+ kronikker og gitt ut bøkene Klimagåten Antarktis, Norge i Antarktis og barneboken snø, is og klima (alle fra 2008). Han har en rekke verv, blant annet som styreleder for Grid Arendal (2017-2023), nestleder i styret for SALT, styremedlem Tromsø forskningsstiftelse (2023-2025), hovedforfatter i FNs klimapanel, United Nations Global Compact Sustainable Ocean Business Action Platform, World Economic Forum's Friends of Ocean Action, China Council for International Cooperation on Environment and Development, medlem av ekspertgruppen under høynivåpanelet for bærekraftig blå økonomi som ledes av statsminister Jonas Gahr Støre, styremedlem EU Missions på hav, kyst og ferskvann, medlem av styringsgruppen for The United Arab Emirates Polar Program Board, norsk ekspert til Arktisk råd og Antarktistraktaten, Norges Tekniske Vitenskapsakademi og The Explorers Club.  

## Referanser


## Eksterne lenker
* Jan-Gunnar Winther Norsk Polarinstitutt
Emma Sahlén

**Emma Sahlén** (født 1969) er en svensk illustratør.

## Bibliografi

* *Vatten* 2005 (medforfattere Ingrid Zetterlund-Persson og Stefan Docksjö)

## Priser og utmerkelser

* Årets Pandabok (barneboksklassen) 2006

## Referanser
Cloetta

**Cloetta AB**, lokalisert i Ljungsbro i Sverige er en næringsmiddelprodusent som blant annet produserer sjokolade og konfekt, eksempelvis Guldnougat (lansert 1913), Kexchoklad (1938), Mums-mums, Plopp og Center. I 2000 gikk selskapet sammen med finske Fazers konfekt-divisjon for å skape Cloetta Fazer AB, et samarbeid som ble oppløst i 2008.

## Historie
Cloetta ble etablert i 1862 i København av de tre sveitsiske brødrene Bernhard, Christoffer og Nutin Cloetta. Selskapet vokste og i 1873 ble det bygget en fabrikk i Malmö, og i 1896 en fabrikk i Sofienberggata, Oslo. Denne fabrikken ble i 1901 flyttet til Ljungsbro. Familien Cloetta solgte i 1917 selskapet til nystartede Svenska Chokladfabriks AB med familien Svenfelt som hovedeiere. Familien Svenfelt eier fortsatt store aksjeposter i Cloetta. På 1980-tallet og utover kjøpte Cloetta en rekke næringsmiddelselskaper. I forbindelse med oppkjøpet av konkurrenten Candelia AB i 1998 ble selskapet Sveriges største sjokolade- og konfektselskap. Denne posisjonen ble ytterligere forsterket ved at Cloetta i 2000 fusjonerte med Fazers konfektproduksjon og dannet Nordens største konfektprodusent, Cloetta Fazer AB. I juni 2008 ble det kjent at  Cloetta Fazer skulle deles. Cloetta ble 8. desember 2008 igjen et selvstendig selskap notert på Stockholmsbørsen. Cloettas hadde på samme tid omtrent 500 ansatte og produksjonsanlegg i Ljungsbro og Alingsås.

## Referanser


## Eksterne lenker
* Cloetta
* Cloetta Fazer AB
Herrlee Creel

**Herrlee Glessner Creel** (født 19. januar 1905 i Chicago i USA, død 2. juni 1994 i Palos Park i Illinois) var sinolog og filosof. Han var professor ved University of Chicago.

Ett av hans interessefelter var den kinesiske skrift, dens tilblivelse og natur. 

## Verker
* *Sinism: A Study of the Evolution of the Chinese World-View* (1929)
* «On the Nature of Chinese Ideography», i *[[T'oung Pao]]* 32 (1936), s. 85-161.
* *The Birth of China: A Study of the Formative Period of Chinese Civilization* (1937)
* «On the Ideographic Element in Ancient Chinese», i *T'oung Pao* 34 (1938), s. 265-294
* *Chinese Writing* (1943)
* *Newspaper Chinese by the Inductive Method* (1943) med Teng Ssu-yu
* *Literary Chinese by the Inductive Method*, 3 bind (1938–1952) Bind I: *[[Hsiao Ching]]*; Bind II: *Selections from the Lün Yu*; Bind III: *The Mencius*, utgiver, med Tsung-Ch'ien Chang og Richard C. Rudolph
* *Studies in Early Chinese Culture* (1948)
* *Confucius, the Man and the Myth* (1949) as Confucius and the Chinese Way (1960)
* *Chinese Thought from Confucius to Mao Tse-Tung* (1953)
* *Origins of Statecraft in China* (1970) Volume One. The Western Chou Empire. The University of Chicago Press, 1970. ISBN 0-226-12043-0
* *Shen Pu-hai. A Chinese Political Philosopher of the Fourth Century B.C.* (1974)
* *What is Taoism?: and other Studies in Chinese Cultural History* (1977)

## Referanser


## Eksterne lenker
* University of Chicago Chronicle obituary
* The Ideographic Myth (Boodberg-Creel-debatten)
James Robert Hightower

**James Robert Hightower** (født 7. mai 1915 i Sulphur i Oklahoma i USA; død 8. januar 2006 i Elsen ved Herscheid/Sauerland i Tyskland) var en amerikansk sinolog. Han var professor ved Harvard University.

## Verker i utvalg

* *Han shih wai chuan: Han Ying's illustrations of the didactic application of the classic of songs*, with an annot. transl. by James Robert Hightower (= Harvard-Yenching Institute monograph series, 11), Cambridge, Mass., Harvard University Press 1952; teilw. zugl. (Übers. d. Kap. 1 und 2): Cambridge, Mass., Harvard University, Diss., 1950.
* (utg.), *[[Han Yu |Han Yü]]'s poetische Werke*, übersetzt von Erwin von Zach, Cambridge, Mass., Harvard University Press 1952.
* *Topics in Chinese literature. Outlines and Bibliography*, rev. ed., Cambridge, Mass., Harvard University Press 1953.
* *The poetry of [[Tao Qian|Ta'o Ch'ien]]*, transl. with commentary and annotation by James Robert Hightower, Oxford, Clarendon Press 1970.
* zusammen mit Florence Chia-Ying Yeh, *Studies in Chinese Poetry* (= Harvard-Yenching Institute monograph series, 47), Cambridge, Mass./London, Harvard University Press 1998.

## Referanser


## Eksterne lenker
* Obituary
BI Athletics Håndball

**BI Athletics Håndball** er håndballklubben ved Handelshøyskolen BI i Oslo. Klubben ble startet opp høsten 2006 av Sandra W. Messel. Håndballgruppen i BI Athletics er åpen for alle, men det er en klar fordel å ha spilt håndball før.

## Lagene
Spillerstallen hos både dame- og herrelaget består av nåværende og tidligere BI-studenter.

### Damelaget
Startet med seriespill i 06/07-sesongen. I 08/09-sesongen endte damelaget på 6.-plass.

- 2009/10-sesongen endte med en 3.-plass i 6. divisjon avd. 3.

### Herrelaget
Ble startet i 07/08-sesongen med deltakelse i både bedrifts-NM og Studentmesterskapet. 

- 2008/09-sesongen begynte herrelaget med seriespill i 5. divisjon avd. 1, hvor de endte på 4.-plass.

- 2009/10-sesongen endte med seier i 5.divisjon avd. 2. og rykket opp til 4. divisjon.

## Studentmesterskapet

Klubben har deltatt med dame- og herrelag i Studentmesterskapet (SM) de tre seneste sesongene. I siste SM (08/09-sesongen) i Trondheim kom damelaget til kvartfinale i A-sluttspillet og herrene vant bronsefinalen i B-sluttspillet.

I tillegg fikk herrelaget en spiller, Harald "Allstar" Evensen, på Allstar-laget.

Tidl. res. ikke tilgjengelig.

## Stjernespillere med tilknytning til BIA Håndball
Amund Jensen – tidl. juniorlandslagsspiller og nå eliteseriespiller for Bodø, spilte for BI Athletics Håndball i 2 sesonger og er fast inventar på SM.

## Fanklubb
Fanklubben, eller hus-bandet, til BI Athletics Håndball heter **Leather & Cleveage** og ble stiftet av Amund Jensen og Henning Ebbestad under SM i 2009. De fremfører kjente og kjære allsang-hits, samt egne viser som "NHH er et tegneserielag" og "NHH er gratis".

## Eksterne lenker
* 
* Herrenes serie
* Damenes serie
Tian

**Tian** (kinesisk: 天, pinyin: *Tiān*, Wade-Giles: *T'ien*) er en himmelgud i tidlig kinesisk mytologi. Under Shang-dynastiet ble Tian fortrengt og erstattet med Shang Di. Men senere kom Tian tilbake, om enn i en helt annen og mer abstrakt konseptuell form, og fortrengte Shang Di.  

Tian opptrer i gammel kinesisk litteratur første gang en gang rundt 700 f.Kr., eller tidligere (dateringen er avhengig av alderen av skriftet Shujing). Det er ingen skapelsesfortellinger for Tian, og Shangdi blir sammenflettet med Tian i senere litteratur (og bli dyrket som et vesen i eksempelvis Himmelens tempel i Beijing). 

Omfanget av sondringen (om det er noen) mellom dem er omdiskutert. Sinologen Herrlee Creel har foreslått at analyse av Shang-orakelbein viser at Shangdi hadde forrang for Tian som en guddom, og at Zhou-dynastiets forfattere erstattet begrepet Shangdi med Tian for fastholde kravet for deres forrang. 

Konseptet himmelens mandat, som var meget viktig i kinesisk tenkning for legitimering av deres herskeres rett til å regjere, henger sammen med Tian.  

Etterhvert ble Tian mer et upersonlig høyeste naturprinsipp. 

## Litteratur
*Ruth H. Chang: «Understanding *Di* and *Tian*: Deity and Heaven From Shang to Tang», i *Sino-Platonic Papers* 108:1–54, 2000.
*Herrlee G. Creel: *The Origins of Statecraft in China*. The University of Chicago Press, 1970. ISBN 0-226-12043-0
*Homer H. Dubs: «Theism and Naturalism in Ancient Chinese Philosophy,» i *Philosophy East and West* 1959-1960, 9.3-4:163-172.
*Fung Yu-Lan: *A History of Chinese Philosophy, Vol. I. The Period of the Philosophers*, tr. Derk Bodde. Princeton University Press, 1952 
*Paul A. Rule: «T'ien-hsia: All under (the Chinese) Heaven», i *Religious Traditions* 1, 1978, 19-32.
*Axel Schuessler: *ABC Etymological Dictionary of Old Chinese*. University of Hawaii Press, 2007.
Falske ormeslanger

* *[[Leptotyphlops]]*
* *[[Rhinoleptus]]*

**Falske ormeslanger** er en familie av små slanger som hører hjemme i Afrika, Sørvest-Asia og Amerika. De er tilpasset et underjordisk liv, og lever hovedsakelig av maur og termitter. Verdens minste slangeart, *[[Leptotyphlops carlae]]*, hører til familien.

Gruppen kjennetegnes ved at overkjeven mangler tenner, og er grodd fast til skallen. Underkjeven har derimot tenner, og er svært bevegelig. Dette har sammenheng med den eiendommelig måten som de falske ormeslangene fanger byttet på, og flytter det gjennom munnen.

Lengden varierer fra 10 til 30 cm, og de skiller seg fra de ekte ormeslangene ved å være svært tynne. *L. carlae* har en gjennomsnittlig diameter på 2,51 mm. Fargen er grå, svart eller lyserød, av og til med lyse tegninger. Ingen annen nålevende gruppe av slanger har bevart så mye av bekkenet, og inne i kroppen finnes det også to små lårbein. 

Alle arter graver under bakken, og er aktive både dag og natt. De flytter seg opp og ned i jordlagene for å regulere kroppstemperaturen, og kan følge luktsporet av maur og termitter til kolonien der de eter både voksne individer, pupper og egg. De forsvarer seg mot angrep fra byttedyrene ved å skille ut feromoner, og ved å kveile seg opp. Selv blir de jaktet på av skorpioner, manguster og andre slanger. Hunnene legger opptil 13 egg om gangen, og det er observert at de kveiler seg rundt eggene.

Falske ormeslanger lever både i tropisk regnskog, savanne og ørken. I Amerika strekker utbredelsen seg fra det sørvestlige USA sørover til Peru, Uruguay og Argentina. De finnes ikke oppe i Andesfjellene, men er utbredt på De små Antiller, Hispaniola og Bahamas. Gruppen finnes i hele Afrika, unntatt de tørreste delene av Sahara og Namibørkenen. Sokotra har tre endemiske arter. *Leptotyphlops macrorhynchus* finnes foruten i Nord-Afrika, også i Sørvest-Asia nord til sørøstlige Tyrkia, og øst til nordvestre India. På Den arabiske halvøy er det flere arter, og størst utbredelse har *Leptotyphlops blanfordii* som forekommer fra Saudi-Arabia til India. 

Alle arter falske ormeslanger, unntatt én, regnes tradisjonelt til slekten *Leptotyphlops*. Unntaket er *Rhinoleptus koniagui* fra Vest-Afrika, som skiller seg ut ved å ha et hornlignende skjell på snutespissen. I 2009 ble det publisert en artikkel der de falske ormeslangene fordeles på to underfamilier og tolv slekter.

## Referanser



## Eksterne lenker
*
Vinson Massif

**Vinson Massif** er det høyeste fjellet i Antarktis, og ligger ved foten av Den antarktiske halvøy, rundt 1&nbsp;200 kilometer fra Sydpolen. Fjellet er 4&nbsp;892 meter høyt, omtrent 21&nbsp;km langt og 13&nbsp;km bredt og ligger i fjellkjeden Sentinel Range, som igjen er en del av Ellsworth Mountains.

Fjellets eksistens var ukjent fram til 1957, da det ble oppdaget av et fly fra US Navy. Det er oppkalt etter Carl Vinson, en kongressmann fra Georgia i USA, som var en viktig støttespiller for å skaffe bevilgninger til forskning om Antarktis.

Fjellet er ganske lett å klatre rent teknisk, men ligger avsides til og det er problemer med kulde og andre forhold. Første bestigning var i 1966 av en amerikansk ekspedisjon hvor 11 personer nådde toppen. Det finnes nå turistreiser med toppbestigning, med priser rundt 200&nbsp;000&nbsp;kr.

## Eksterne lenker
http://sevensummits.fi/category/blog/vinson-massif/ Vinson Massif, en av Seven Summits
Primitive ormeslanger

* *[[Anomalepis]]*
* *[[Helminthophis]]*
* *[[Liotyphlops]]*
* *[[Typhlophis]]*

**Primitive ormeslanger** er en familie av små slanger som er hjemmehørende i Amerika. I likhet med andre ormeslanger er de tilpasset et underjordisk liv, og har rudimentære øyne.

De ligner de ekte ormeslangene i at overkjeven har tenner, og er bevegelig. Men de skiller seg ut ved å ikke ha rester etter bekkenet, og ved at underkjeven har én eller to tenner. Lengden er 11&ndash;30 cm, som regel 13&ndash;16 cm. Fargen er gul eller svart, og noen arter har gult eller hvitt hode, eller hale.

Utbredelsen omfatter tropiske deler av Mellom- og Sør-Amerika fra Nicaragua til nordlige Argentina.

Det er ikke enighet om skrivemåten til familiens vitenskapelige navn, og både *Anomalepididae* og *Anomalepidae* brukes.

## Litteratur

* Arne Semb-Johansson (redaktør) og Ragnar Frislid (oversetter) *Amfibier og krypdyr*, bind 10 i serien *Verdens dyr*, J.W. Cappelens Forlag as 1987, ISBN 82-525-1914-8 (originalens tittel *Reptiles and Amphibians* i serien *World of Animals*, Equinox Ltd., Oxford 1986)

## Eksterne lenker
* 
*
Cobra (øl)

**Cobra** er et bryggeri som ble etablert i 1989 i Fulham i England.

Cobra selger sine produkter i rundt 50 land. Det finnes en rekke forskjellige typer av Cobra øl, blant annet King Cobra, Cobra Light, Cobra Zero%.
Ekte ormeslanger

* *[[Acutotyphlops]]*
* *[[Austrotyphlops]]*
* *[[Cyclotyphlops]]*
* *[[Grypotyphlops]]*
* *[[Letheobia]]*
* *[[Ramphotyphlops]]*
* *[[Rhinotyphlops]]*
* *[[Typhlops]]*
* *[[Xenotyphlops]]*

**Ekte ormeslanger** er en familie av små slanger. De er i likhet med andre ormeslanger tilpasset et underjordisk liv, og de fleste artene lever av maur og termitter.

Gruppen kjennetegnes ved overkjeven er bevegelig og har tenner, mens underkjeven mangler tenner. Den eneste resten av bekkenet er to små bein på hver side inne i kroppen. Lengden varierer fra 15&ndash;100 cm, men de fleste artene er 20&ndash;50 cm. Fargen kan være lyserød, gul, brun eller svart. De kan være ensfarget, eller ha flekker, langsgående striper eller tverrbånd i en lysere eller mørkere farge. De minste artene er slanke, men noen av de større artene kan ha en kraftigere kroppsform.

En finner dem nede i bakken, under steiner, i hiet til pattedyr, og i termittuer. Etter kraftig regn kan de vise seg oppe på marka, mens de i tørre perioder følger fuktigheten nedover i jordsmonnet. De er eggleggende, og hunnene legger 2&ndash;10 svært avlange egg. 

De lever i forskjellige naturtyper fra tropisk regnskog til busksteppe. Utbredelsen omfatter tropiske deler av Sør- og Mellom-Amerika nordover til Mexico, Florida og Bahamas; Afrika sør for Sahara, inkludert Madagaskar, Komorene, Sokotra og øyene i Guineabukta; Egypt og Sørøst-Europa (*[[Typhlops vermicularis]]*); sørlige deler av Asia, inkludert Andamanene, Kokosøyene og den sørøstasiatiske øyverden; mange av øyene i Stillehavet; og Australia. I tillegg har blomsterpotteslangen (*Ramphotyphlops braminus*) spredt seg med ufrivillig menneskelig hjelp til store deler av verden.

Tidligere ble de ekte ormeslangene fordelt på tre slekter *Typhlops*, *Ramphotyphlops* og *Rhinotyphlops*, men *Typhlops* er nå  blitt splittet opp. *Ramphotyphlops*, *Acutotyphlops* og *Austrotyphlops* skiller seg fra alle andre skjellkrypdyr ved å ha en hemipenis som ikke vrenges ut, men som i stedet kveiles opp som en korketrekker. Disse slangene har også et par sekker ved kloakkåpningen med ukjent funksjon. Det kan tenkes at også *Cyclotyphlops* har disse bygningstrekkene, men det eneste kjente eksemplaret er en hunn.

## Litteratur

* Arne Semb-Johansson (redaktør) og Ragnar Frislid (oversetter) *Amfibier og krypdyr*, bind 10 i serien *Verdens dyr*, J.W. Cappelens Forlag as 1987, ISBN 82-525-1914-8 (originalens tittel *Reptiles and Amphibians* i serien *World of Animals*, Equinox Ltd., Oxford 1986)
* 

## Eksterne lenker
* 
* The Reptile Database - Family Typhlopidae (Blind Snakes)
* Tetrapod Zoology – Scolecophidians: seriously strange serpents
Oterspissmus

* *[[Micropotamogale]]*
* *[[Potamogale]]*
 
**Oterspissmus** omfatter tre arter i familien børstepinnsvin.

De har et flatt hode og kan lukke neseborene. Dette gjør at de med letthet kan ta seg frem gjennom vann. De svømmer ved hjelp av buktende bevegelser med kroppen og halen.

De fanger og spiser fisk og sjødyr. De er hovedsakelig nattaktive.

De tre artene av oterspissmus er de eneste artene i familien som forekommer utenfor Madagaskar.
## Eksterne lenker
*
Anton Diabelli

**Anton Diabelli** (1781–1858) var en østerriksk komponist og musikkforlegger.

## Biografi
På Antons Diabellis dåpsattest er faren Nikolaus ført opp som *«Musiker hier»*. Moren Regina Moser stammet fra en musikerfamilie. Faren gav Diabelli den første undervisningen i sang, klaver-, og orgelspill. Syv år gammel ble han tatt opp som korgutt i klosteret Michaelbeuern, der han fikk en grundig musikalsk utdanning som senere ble viderført ved Benediktinergymnaset.

Foreldrene ønsket at Diabelli skulle bli prest, og i 1796 startet han på latinskolen i München. For å avslutte sine teologistudier, studerte han året 1800 ved cistersienserklosteret Raitenhaslach. Diabelli komponerte likevel videre, og arbeidene hans gjorde Michael Haydn oppmerksom på ham. Haydn gav Diabelli undervisning og hjalp ham fram.

Da Raitenhaslach ble sekularisert i 1803, gav Diabelli opp forsettet om å bli prest og konsentrerte seg om musikken. I Wien traff han Ludwig van Beethoven og Michaels Haydns bror, Joseph. Etterhvert ble Diabelli en ettertraktet klaver- og gitarlærer i Wien.

I 1807 kom den italienske gitarvirtousen Mauro Giuliani til Wien, og etter gjensidig utveksling av ideer, skrev Diabelli verk for sologitar, duetter, trioer, hus- og kammermusikk for gitar, og sanger med gitarakkompagnement.

Diabelli gikk i kompaniskap med forleggeren *Peter Cappi* og drev musikkhandel og forlag sammen med ham. Senere drev Diabelli forretningene for egen regning, og publiserte musikk av Haydn-brødrene, Cherubini, Mozart, og framfor alt Franz Schubert.

Diabelli ble rammet av aldersdemens. Han er begravet på *Sankt Marxer Friedhof* i Wien.

## Verk
Diabelli skrev mer enn 200 komposisjoner i nær sagt alle musikkformer: to- og firhendige klaverstykker, undervisnings- og studiemateriale for klaver og gitar, orkesterverk, kammermusikk, operetter, syngespill, kantater, messer og offertorier. Mangfoldigheten og det høye antall verk gjør Diabelli til en sentral komponist under Wienerklassisismen.

Kirkemusikken er lett tilgjengelig og takknemlig å oppføre, i dag blir særlig *Pastoralmesse* op. 147 og *Landmesse* op. 107 hyppig oppført.

Spesielt slitesterke har hans to- og firhendige klaververkene vært som krevende og pedagogisk verdifulle undervisningsstykker. En gitarskole og andre læreverk stammer fra hans tid som gitarelev. For sologitar skrev han framfor alt sonater, sonatiner, variasjonsverk, serenader og arrangementer over populære operamelodier, kammermusikk med klaver, strykere og blåseinstrumenter og et stort antall sanger med gitarakkompagnement.

Med sine musikkdramatiske verk hadde Diabelli derimot liten suksess.

## Referanser


## Kilder
* 
* 

## Litteratur
* Leopold M. Kantner: *Anton Diabelli, Thematisch-systematisches Werkverzeichnis (WAD)*, München, Strube Verlag, 2006
* 

## Eksterne lenker
* 
;Verklister
* 
* 
;Notemateriale

*
NM i ishockey 2009

**[[Norgesmesterskapet i ishockey for menn|NM i ishockey]] 2009** var det 70. norgesmesterskapet i ishockey. 

 vant sitt 26. norgesmesterskap etter å ha vunnet finalen 4&ndash;2 i kamper mot .

## [[GET-ligaen 2008/09]]

## Sluttspill

Kvartfinaler
; Semifinaler:
* Sparta – Storhamar (4-0 i kamper)
* Vålerenga – Stjernen (4-2 i kamper)

; Finale
* Vålerenga – Sparta Sarpsborg (4-2 i kamper, VIF mester)

;Utmerkelser
* Mest verdifulle spiller i sluttspillet: Lars Erik Spets – Vålerenga

* Norgesmestere 2009:
Patrick DesRochers, Tommy Lund, Gavin Morgan, Patrick Lund-Nilsen, Andreas Frisk, Blake Evans, Jan Andre Aasland, Knut Henrik Spets, Jonas Oppøyen, Steffen Thoresen, Raimond Hesler, Johnny Bruun, Patrich Kolsrud, Kjell Richard Nygård, Aleksander Nervik, Lars Erik Lund, Lars Erik Spets, Alexander Bonsaksen, Mathias Trygg, Anders Fredriksen, Regan Kelly, Brede Csiszar, Jonas Gabrielsen og Kenneth Larsen.

## Eksterne lenker
* Statistikk best-av-sju serier i sluttspillet i Norge - hockey.no
Montecristo Snus

**Montecristo** er en snus utviklet av Taboca AS og kom på det norske markedet i 2007. Montecristo går i kategorien sterksnus og har ca. 11 mG nikotin per porsjon. 
Ulikt andre snusmerker, er Montecristo rettet mot de «mer velstående» og betraktes av mange som luksussnus. Dette gjenspeiles forøvrig i den delikate innpakningen der det står skrevet at tobakken kommer fra Cuba, vannet kommer fra Norge og at den lages i Sverige.

Montecristo finnes bare i porsjon. Produksjonen av løs ble stoppet i 2009.
Some Hearts

***Some Hearts*** er debutalbumet til Carrie Underwood, som vant den fjerde sesongen av American Idol.

Albumet ble utgitt i USA 15. november 2005, og solgte 315&nbsp;000 eksemplarer den første uken. Det har solgt til syv platinaplater i USA, og tre platinaplater i Canada. 4. desember 2006 ble albumet kåret som det bestselgende album det året i alle sjangere på Billboard Music Awards. Det er også det mestselgende debutalbum i historien av en soloartist i countrysjangeren. Albumet har solgt totalt over syv millioner eksemplarer. Det nådde andreplass på *[[Billboard]] Top 200 album* listen, bak Madonnas *[[Confessions on a Dance Floor]]*. Albumet lå i 137 uker på listen.

## Sporliste
# «Wasted» (Troy Verges, Marv Green, Hillary Lindsey) – 4:34
# «Don't Forget to Remember Me» (Morgane Hayes, Kelley Lovelace, Ashley Gorley) – 4:00
# «Some Hearts» (Diane Warren) – 3:48
# «Jesus, Take the Wheel» (Brett James, Lindsey, Gordie Sampson) – 3:46
# «The Night Before (Life Goes On)» (Wendell Mobley, Neil Thrasher, Jimmy Olander) – 3:54
# «Lessons Learned» (Warren) – 4:09
# «Before He Cheats» (Chris Tompkins, Josh Kear) – 3:19
# «Starts with Goodbye» (Angelo Petraglia, Lindsey) – 4:06
# «I Just Can't Live a Lie» (Steve Robson, Wayne Hector) – 3:59
# «We're Young and Beautiful» (Rivers Rutherford, Steve McEwan) – 3:53
# «That's Where It Is» (Melissa Peirce, Robson, Greg Becker) – 3:35
# «Whenever You Remember» (Warren) – 3:47
# «I Ain't in Checotah Anymore» (Carrie Underwood, Trey Bruce, Angelo) – 3:21
# «Inside Your Heaven» (Andreas Carlsson, Pelle Nylén, Savan Kotecha) – 3:45 (bonusspor i USA)

## Salgsertifiseringer i USA
RIAA sertifiseringer:
* 9. desember 2005 – platinaplate
* 6. januar 2006 – 2 x platinaplate
* 28. april 2006 – 3 x platinaplate
* 6. november 2006 – 4 x platinaplate
* 10. januar 2007 – 5 x platinaplate
* 10. mai 2007 – 6 x platinaplate
* 6. februar 2008 – 7 x platinaplate

## Eksterne lenker
*
Carnival Ride

***Carnival Ride*** er det andre studioalbumet fra den amerikanske country- / pop-artisten Carrie Underwood. 

Musikkalbumet ble utgitt i USA 23. oktober 2007. Det har solgt til 3 x platinaplate (RIAA). Albumet debuterte på 1.-plass på den amerikanske Billboard Top 200-albumlisten. Albumet solgte i   eksemplarer den første uken, og totalt har den solgt over 3 millioner eksemplarer.

## Sporliste
# «Flat on the Floor» (Ashley Monroe, Brett James) – 3:18
# «All-American Girl» (Ashley Gorley, Carrie Underwood, Kelley Lovelace) – 3:32
# «So Small» (Luke Laird, Hillary Lindsey, Underwood) – 3:47
# «Just a Dream» (Gordie Sampson, Steve McEwan, H. Lindsey) – 4:44
# «Get Out of This Town» (Sampson, McEwan, H. Lindsey) – 2:59
# «Crazy Dreams» (George Barry Dean, Troy Verges, Underwood) – 3:36
# «I Know You Won't» (Wendell Mobley, Neil Thrasher, McEwan) – 4:19
# «Last Name» (Laird, Lindsey, Underwood) – 4:01
# «You Won't Find This» (Cathy Dennis, Tom Shapiro) – 3:19
# «I Told You So» (Randy Travis) – 4:17
# «The More Boys I Meet» (Scott Kennedy, McEwan) – 3:33
# «Twisted» (Laird, H. Lindsey, James) – 3:56
# «Wheel of the World» (H. Lindsey, Chris Lindsey, Aimee Mayo) – 4:42

## Listeplasseringer

## Eksterne lenker
*
Frihandelsforbund

Et **frihandelsforbund** er en sammenslutning av stater som har inngått en frihandelsavtale seg imellom.  I et frihandelsforbund kan det ikke treffes bindende beslutning om annet enn budsjettmessige og administrative saker, hver enkelt avtalepart har fortsatt sin fulle suverenitet når det gjelder overholdelse og eventuelt utvidelse av avtalen. Et frihandelsforbund har kun et eneste organ, nemlig forsamlingen av de deltakende stater. I EØS kalles denne forsamlingen Rådet, som møter på ministernivå to ganger årlig.  Den daglige virksomhet i sekretariatet ledes av Deputies, et uformelt organ av EØS-saksbehandlerne i Genève, som forut for ministermøtene holder daglige møter, men som ellers møter en gang i uken. 

Forbindelsene til tredjeland reguleres ved frihandelsavtaler mellom det enkelte forbundsland og vedkommende tredjeland, men det er vanlig å forhandle samlet om likelydende avtaler.
Tore Andersen

**Tore Sønnik Branæs Andersen** (født 22. mars 1960 i Oslo, død 26. desember 2015 samme sted) var en norsk artist, musiker og låtskriver. Han etablerte seg som profesjonell i 1982, og ga ut tre soloplater.

## Liv og virke
### Bakgrunn
Tore Andersen var sønn av Høyre-politiker Einar Wollebæk Andersen, og bror av radiojournalist Jon Branæs. Han var født og oppvokst i Sørkedalen utenfor Oslo, men flyttet allerede i ung alder til Prestebakke utenfor Halden, og derfra til Stjørdal i Nord-Trøndelag.

Hans musikalske interesser vokste i ungdomsårene, og han var med i en rekke amatørband. Som 19-åring vant han Trøndersk Talent 79. Fra 1982 til 1992 var han 
vokalist og gitarist i trønderbandet Vikings.

### Musiker
Andersen ga ut sin debut-CD *[[The Hero in Me]]* i 1993. Blant sangene som fikk oppmerksomhet på norsk radio var «Watching the Snow», «Hearts (They Fall in Love)» og «The Fool I Am». Videoen til sistnevnte sang var en av de første europeiske musikkvideoene som ble spilt på Country Music Television (CMT) i USA.

Albumet *[[Tore Andersen (album)|Tore Andersen]]* (1998) inneholdt blant annet singelen «Hard Water» og ga Andersen et publikum også i USA, Sveits og Nederland. Oppfølgeren *[[Right Around the Corner]]* (2009) vant Spellemannprisen 2009  i klassen country. Singelen «Goodbye Blues» ble A-listet i NRK P1.

Andersen var en flittig benyttet låtskriver, studiomusiker og produsent. Blant samarbeidspartnerne var Ottar «Big Hand» Johansen, Paal Flaata, Eriksen, Hjerterknekt, Knut Hem og Bjøro Håland.

Sammen med Bill Booth, Henning Kvitnes og Hilde Heltberg var Tore Andersen også en del av Roots Writers, et singer/songwriter-prosjekt som opptrådte både på scene og på NRK P1.

Tore Andersen døde brått og uventet 26. desember 2015 etter et illebefinnende. Dødsfallet kom bare fire dager etter en konsert han holdt på Kampen Bistro i Oslo, sammen med kollega Ottar «Big Hand» Johansen.

## Diskografi
### Soloalbum
* *[[The Hero in Me]]* (1993)
* *[[Tore Andersen (album)|Tore Andersen]]* (1998)
* *[[Right Around the Corner]]* (2009)

;Singler
* *Ready for Roses* (1985)
* *Hearts (They Fall In Love)* (1993)
* *The Fool I Am* (1993)
*Hard Water/Between Two Rivers (promo 1998)

### Andre deltagelser

## Priser
* 1979 Trøndersk Talent
* 2010 Spellemannprisen 2009 i klassen country for *Right Around the Corner*

## Referanser


## Eksterne lenker
*
Seremonirom

**Seremonirom** er betegnelsen på et rom der det holdes seremonier, for eksempel gravferder, vielser, navnefester og konfirmasjoner. Et livssynsåpent seremonirom kan benyttes til seremonier for personer og forsamlinger som bekjenner seg til ulike religioner, samt for sekulære humanister og andre som ikke bekjenner seg til en religion. Slik kan det fylle samme funksjon som kirker og andre tilbedelseshus i mange tilfeller gjør, men selve rommet eller bygget er da ikke knyttet til et bestemt livssyn. I vestlige samfunn har de som ikke tilhører kirken i lokalsamfunnet hatt et mye mindre utvalg av seremonirom til feiring av slike overganger i livet som er nevnt foran.

## Norske eksempler
Noen seremonirom er bygget som livssynsnøytrale rom eller bygg. Andre har i utgangspunktet vært beregnet på bruk innen én bestemt religion – eksempelvis rom med kors og andre kristne symboler – men etter hvert har det blitt enighet om at de religiøse symbolene kan dekkes til i forbindelse med seremonier der det ikke er ønsket å knytte seremonien til vedkommende religion.

Noen seremonirom har blitt spesialinnredet for livssynsnøytrale seremonier. Eksempler på eldre lokaler som i nyere tid har blitt tatt i bruk som livssynsnøytrale seremonirom, er flere saler i Oslo rådhus, flere saler i Grieghallen i Bergen og andre lignende steder der borgerlig vigsel, humanistisk navnefest eller humanistisk konfirmasjon, eller gravferd finner sted. Noen gravferdskapeller i Norge er livssynsnøytrale når det gjelder dekor innendørs, slik som Alfaset kapell og Enebakk kapell.

Finansieringen av livssynsnøytrale seremonirom har det vært politisk uenighet om i Norge og tilhører temaet religionsfrihet.

#### Livssynsnøytrale seremonirom
* Svanholm seremonirom på Strinda i Trondheim, etablert i 2005
* Seremonirommet i Sola kulturhus
* Bodø: Bodin seremonirom
* Tromsø: Sállir seremonirom
* Trondheim: Hedersalen
* Finnsnes: Sløydsalen 
* Hammerfest: Seremonirom i Arktisk Kultursenter 

#### Seremonirom som kan tilpasses
Bergen har to eksempler på slike rom; Store kapell og Lille kapell, som begge ligger ved Møllendal gravplass.

## Referanser
Fysikkforeningen

**Fysikkforeningen** er en forening for fysikkstudenter ved Fysisk institutt ved Universitetet i Oslo. Fysikkforeningen står for faglige og sosiale arrangementer hovedsakelig rettet mot fysikkstudenter ved UiO.

Foreningen ble etablert den 25. november 1938 av professorer og studenter ved Fysisk Institutt. Den opprinnelige fysikkforeningen ble i 1953 til Norsk Fysisk Selskap.  
## «Årets forening» ved UiO
I 2004 vant foreningen prisen "Årets forening" ved Universitetet i Oslo. Høsten 2025 vant foreningen den samme prisen på nytt.

## Referanser


## Eksterne lenker
* Fysikkforeningens hjemmeside
* Fysisk institutt ved UiO
Åsen Idrettslag

**Åsen Idrettslag** er et norsk idrettslag som ble stiftet 5. mai 1925. Det er en skiklubb, og holder til i Nannestad kommune. I norgesmesterskapet på ski 2024 tok Åsen Idrettslag gull i 3 × 10 km stafett for menn. Herman Martens Meyer, Øystein Sendstad og Magne Haga gikk på laget.

## Referanser
Canada under Sommer-OL 1908

**Canada under Sommer-OL 1908**. 87 sportsutøvere fra Canada deltok i elleve sporter, bryting, fekting, friidrett, lacrosse, roing, skyting, stuping, svømming, sykling, tennis og turn under Sommer-OL 1908 i London. Canada kom på åttendeplass med tre gull-, tre sølv- og ti bronsemedaljer. 

## Medaljer

## Medaljevinnerne
    

## Kilder
* Canada under Sommer-OL 1908: Resultater og profilside  på sports-reference.com